โคร์วีรัป

โคร์วีรัป (อาร์มีเนีย: Խոր Վիրապ, แปลตรงตัว 'คุกมืดลึก'; Khor Virap) เป็นอารามคริสตจักรอาร์มีเนียตั้งอยู่ในที่ราบอารารัต ประเทศอาร์มีเนีย ใกล้กับพรมแดนปิดของตุรกี ราว 8 กิโลเมตร (5.0 ไมล์) ทางใต้ของอาร์ตาชัต จังหวัดอารารัต ในอาณาเขตโบราณของอาร์ตาฮาตา ตามธรรมเนียมเชื่อว่านักบุญเกรเกอรี ผู้มอบความสว่าง เคยถูกคุมขังอยู่ที่นี่เป็นเวลา 14 ปี โดยกษัตริย์ตีรีดาเตสที่สามแห่งอาร์มีเนีย ก่อนที่นักบุญเกรเกอรีจะกลายมาเป็นที่ปรึกษาทางศาสนาให้กับพระองค์ และเริ่มการเปลี่ยนศาสนา ทำให้ในปี 301 อาร์มีเนียเป็นัฐแรกในโลกที่ประกาศตนเป็นรัฐคริสต์ แรกเริ่มโคร์วีรัปมีเพียงโบสถ์น้อยที่สร้างขึ้ยในปี 642 โดย เนเรสที่สาม นักก่อสร้าง เพื่อเป็นจุดในการสักการะนักบุญเกรเกอรี นับจากนั้นได้มีการวร้างใหม่เรื่อยมา ในปี 1662 ได้มีการสร้างอารามแและโสถ์ขึ้นล้อมในชื่อ St. Astvatsatsin (พระมารดาพระเจ้า) ปัจจุบันอารามมีประกอบพิธีมิสซาเป็นประจำ และเป็นหนึ่งในจุดหมายปลายทางแสวงบุญที่สำคัญของอาร์มีเนีย พระสันตะปาปาฟรานซิสเคยเสด็จเยือนอารามนี้ในปี 2016 แกลเลอรี่ภาพ อ้างอิง บรรณานุกรม John Noble; Michael Kohn; Danielle Systermans (1 May 2008). Georgia, Armenia and Azerbaijan. Lonely Planet. ISBN 978-1-74104-477-5. สืบค้นเมื่อ 13 February 2011.